ΨΗΦΙΣΜΑ

ΤΗΣ ΣΥΓΚΕΝΤΡΩΣΗΣ ΤΗΣ 11 – 5 – 2018 ΤΩΝ ΕΡΓΑΖΟΜΕΝΩΝ ΣΤΟ ΔΗΜΟΣΙΟ

Οι εργαζόμενοι στο Δημόσιο που συγκεντρωθήκαμε σήμερα Παρασκευή 11 Μαΐου 2018 στη Μύρινα της Λήμνου, καταδικάζουμε την πολιτική της κυβέρνησης που προσθέτει εμπόδια στην μονιμοποίηση των συμβασιούχων στις δημόσιες υπηρεσίες και ιδιαίτερα στην παιδεία, στην υγεία, τις κοινωνικές υπηρεσίες και τους ΟΤΑ.

ΔΙΕΚΔΙΚΟΥΜΕ

* Μόνιμη και σταθερή δουλειά για όλους
* Καμιά απόλυση συμβασιούχου
* Μετατροπή όλων των συμβάσεων σε αορίστου χρόνου χωρίς όρους και προϋποθέσεις
* Εδώ και τώρα να πραγματοποιηθούν 25.000 μόνιμοι διορισμοί εκπαιδευτικών όλων των ειδικοτήτων!
* Απαιτούμε εδώ και τώρα τη μονιμοποίηση όλων των αναπληρωτών!
* Απαιτούμε εξίσωση των εργασιακών δικαιωμάτων των αναπληρωτών με αυτά των μονίμων!
* Να παρθούν άμεσα μέτρα στήριξης των συμβασιούχων συναδέλφων για τη στέγαση, τη σίτιση και τη δωρεάν μετακίνησή τους!
* Κάλυψη των αναγκών του νοσοκομείου του νησιού μας με μόνιμο ιατρικό προσωπικό
* Κάλυψη των αναγκών των σχολείων του νησιού μας,(νηπιαγωγείων, δημοτικών σχολείων, γυμνασίων, λυκείων, ΕΠΑΛ), με μόνιμο εκπαιδευτικό προσωπικό
* Κάλυψη των παιδικών σταθμών και των άλλων υπηρεσιών του Δήμου της Λήμνου με μόνιμο προσωπικό
* Αύξηση των κονδυλίων των σχολικών επιτροπών για τις λειτουργικές ανάγκες και τις αναγκαίες επισκευές των σχολείων